 "ทรัมป์" ล้มแผนสวนสนามของกองทัพสหรัฐฯ เหตุค่าใช้จ่ายสูงลิ่ว
Parade honoring American troops had been expected to take place in November and was estimated to cost more than $90 million, nearly three times an earlier White House estimate
WASHINGTON — ในทวีตดังกล่าว ประธานาธิบดีทรัมป์ ระบุว่า ผู้บริหารกรุงวอชิงตัน ซึ่งเป็นสถานที่จัดการสวนสนามจะคิดค่าใช้จ่ายสูงลิบลิ่วต่อรัฐบาลกลาง ผู้นำสหรัฐฯกล่าวว่ามูลค่าของเงินที่ผู้บริหารเมืองหลวงสหรัฐฯตั้งใจเก็บจากรัฐบาลกลาง "สูงอย่างน่าขัน" กระทรวงกลาโหมอเมริกัน กล่าวว่าการสวนสนามแสดงแสงยานุภาพของกองทัพสหรัฐฯต้องเลื่อนออกไปเป็นอย่างน้อยปีหน้า โฆษกกระทรวงกลาโหมสหรัฐฯ พันเอก โรเบิร์ต แมนนิ่ง กล่าวว่า "ในตอนเเรกเราตั้งใจจัดงานวันที่ 10 พฤศจิกายน แต่ตอนนี้เราตัดสินใจกันว่าจะดูโอกาสจัดงานในปี ค.ศ. 2019" แทนกำหนดการเดิม" รัฐมนตรีเจมส์ แมททิส แห่งกระทรวงกลาโหมกล่าวว่า เขายังไม่เห็นตัวเลขประเมินค่าใช้จ่ายเกี่ยวกับกิจกรรมนี้ แรงบันดาลใจในการจัดงานนี้ เกิดขึ้นจากความประทับใจของประธานาธิบดีทรัมป์ ขณะที่เดินทางเยือนกรุงปารีสเมื่อปีที่แล้ว และได้เห็นการสวนสนามและกิจกรรมวันชาติของฝรั่งเศส ที่ตรงกับวันที่ 14 กรกฎาคม